[{"text_idx": "#000001", "text": "DSP Alice\u2019i ja Simone Blum\u2019i jaoks oli to\u0303esti tegu justkui na\u0308dalaga Imedemaal \u2013 paar hu\u0308ppas viis puhast vooru ning kindlustas endale sellega kuldmedali. S\u030cveitslased tegid tugeva comeback\u2019i peale vo\u0303istkondliku medali kaotamist ning vo\u0303tsid individuaalse ho\u0303beda (Martin Fuchs) ja pronksi (Steve Guerdat)."}, {"text_idx": "#000003", "text": "Viimane osavo\u0303istlus on kahevooruline, Tabel A po\u0303himo\u0303ttel, parkuur. Esimeses voorus on 11-13 takistust ja ko\u0303rgus on mo\u0303lemas voorus maksimaalselt 165 cm. Esimesesse vooru oodatakse 25 parimat sportlast kahe osavo\u0303istluse kokkuvo\u0303ttes. Kui kellelgi 25st parimast ei ole vo\u0303imalik osaleda, lunastab pa\u0308a\u0308sme ja\u0308rgmine sportlane viiest ratsanikust koosnevast reservist. Teine voor, mis peab olema tehniliselt keerulisem kui esimene, on avatud 12 parimale paarile kahe osavo\u0303istluse ja kolmanda osavo\u0303istluse esimese vooru kokkuvo\u0303ttes. Mo\u0303lemas osavo\u0303istluses starditakse po\u0308o\u0308ratud paremusja\u0308rjestuses ehk va\u0308hima karistuspunktide arvuga sportlane hu\u0308ppab viimasena. Individuaalne maailmameister selgub selle po\u0303hjal, kellel on va\u0308ikseim karistuspunktide kogusumma ko\u0303igi kolme osavo\u0303istluse peale. U\u0308mberhu\u0308pped lu\u0308hendatud rajal toimuvad juhul, kui esikoht on jagamisel kahe vo\u0303i enama sportlase vahel."}, {"text_idx": "#000005", "text": "Kolmandal osavo\u0303istlusel sai na\u0308ha takistusso\u0303itu selle po\u0303nevaimas vormis, kus miski polnud kindel kuni viimane ratsanik u\u0308letas viimase to\u0303kke. Alan Wade\u2019i ehitatud rajal kustutas nii mo\u0303negi medalilootuse neljandaks to\u0303kkeks olnud kolmene okser-okser-lattaed su\u0308steem. Sama juhtus ka veekraavil ja kuus lu\u0308hikest fuleed peale seda tulnud kahene lattaed-okser su\u0308steem, mis olid vastavalt takistused number seitse ja kaheksa."}, {"text_idx": "#000009", "text": "Esimesena startinud Adrienne Sternlicht ja Cristalline eksisid u\u0308hel to\u0303kkel ning lisasid veel kaks karistuspunkti u\u0308letatud aja eest. Noor ameeriklanna, kes oli reedel vo\u0303itnud vo\u0303istkondliku kuldmedali, paistis siiski hobusega u\u0308limalt rahul olevat ning lo\u0303petas kokkuvo\u0303ttes 11. kohal. Ja\u0308rgnevad sportlased Alexis Deroubaix (Timon d\u2019Aure) ja Rowan Willis (Blue Movie) lo\u0303petasid vastavalt 9. ja 12. kohal, saades teisest voorust vastavalt viis ja kaheksa karistuspunkti. Willis ja Blue Movie olid sealjuures lisaks Steve Guerdat\u2019le ja Biancale ainukesed, kes ei saanud karistuspunkte u\u0308letatud normiaja eest. Viiendana starti tulnud Carlos Enrique Lopez Lizarazo ja Adamara tegid omaette ta\u0308helennu, kui ta\u0308nu Henrick von Eckermanni loobumisele pa\u0308a\u0308seti kolmandale osavo\u0303istlusele ning 26. kohalt to\u0303usti u\u0308ldkokkuvo\u0303ttes viiendaks, peale seda, kui Lizarazo juhtis Adamara teist korda ja\u0308rjest vigadeta finis\u030cisse. Kolumbia esindaja tegi oma au-/ta\u0308nuringiga ilmselt silmad ette nii mo\u0303nelegi medalivo\u0303itjale ning ka tema andis kogu au oma neljajalgsele partnerile. Ameeriklaste ro\u0303o\u0303muks hu\u0308ppas sel korral puhtalt Clinta McLain Wardiga sadulas, mis ta\u0308hendas lo\u0303ppskoori 11,08. Kui Laura Kraut ja Lorenzo de Luca lo\u0303petasid vastavalt u\u0308heksa ja viie karistuspunktiga, oli selge, et nemad ilmselt medalima\u0308ngu ei sekku. Steve Guerdat ja Bianca said kirja vooru ainukese nulli, mis viis nad sel hetkel esimeseks, olles varasematest so\u0303itudest kogunud kokku 8 karistuspunkti. Guerdat kaasmaalane Martin Fuchs hobusel Clooney na\u0308itas ja\u0308rjekordset puhast so\u0303itu ning hoolimata kahest karistuspunktist, oli tema skoor, 6,68, tolle hetke madalaim ning viis tema liidriks. Max Ku\u0308hner ja Chardonnay liikusid medalikursil, kuid kui ta\u0308kk hu\u0308ppas kahesele su\u0308steemile ja\u0308rgnenud lattaia korruse vo\u0303rra madalamalt ning vo\u0303ttis kaasa ka ja\u0308rgmise okseri lati, oli selge, et nemad ja\u0308a\u0308vad nendel Maailmama\u0308ngudel medalita. Viimasena platsile tulnud Simone Blum ja DSP Alice panid ilmselt ko\u0303ikidel pealtvaatajatel su\u0308dame kiiremini lo\u0308o\u0308ma. Eksimisruumi oli sakslannal u\u0308he mahaajamise jagu, kuid siis ei saanud ta enam lubada normiaja u\u0308letamist. To\u0303ke to\u0303kke haaval jo\u0303uti finis\u030cile la\u0308hemale ja kui viimane okser u\u0308letati puhtalt, sai selgeks ja\u0308rgmine maailmameister. Blum ja DSP Alice la\u0308bisid ko\u0303ik viis parkuuri vigadeta ning lo\u0303ppskooriga 3,47 sai Blum\u2019ist esimene naine, kes takistusso\u0303idus kuldse medali kaela saanud. Ho\u0303be la\u0308ks Martin Fuchsile ning pronksi vo\u0303itis Steve Guerdat. Ameeriklaste kurvastuseks ja\u0308i poodiumilt ta\u0308pselt va\u0308lja McLain Ward."}, {"text_idx": "#000011", "text": "Imelised hobused ja Maailmama\u0308ngude tulevik"}, {"text_idx": "#000012", "text": "\u201cAlice hu\u0308ppas terve na\u0308dala nii ha\u0308sti! Ta on niivo\u0303rd ettevaatlik, suure su\u0308damega ja ma usun, et ta teadis, et sel na\u0308dalal suudab ta vo\u0303ita ko\u0303ikide su\u0308damed. Ma olen nii ta\u0308nulik, et saan siin olla ja mu tunded on so\u0303nuseletamatud. Ma vo\u0303lgnen va\u0308ga palju oma kihlatule, kes Alice\u2019i leidis,\u201d so\u0303nas va\u0308rske maailmameister."}, {"text_idx": "#000013", "text": "Teine koht oli Martin Fuchsile kindlasti emotsionaalne, sest tema hobune Clooney pidi aasta alguses minema tiirude to\u0303ttu operatsioonile. \u201cMa olen va\u0308ga o\u0303nnelik, et ta on tagasi ja parem, kui kunagi varem.\u201d"}, {"text_idx": "#000015", "text": "Steve Guerdat arvates on Biancal olnud juba mo\u0303ned tiitlivo\u0303istlused, kus ta on hu\u0308panud paremini, kui ko\u0303ik teised, aga alati tuli u\u0308ks maha. \u201cMa la\u0308ksin iga kord koju pisut pettunult, sest ma tahtsin anda talle selle medali, mida ta va\u0308a\u0308rib. Ta on va\u0308ga eriline ja ma olen o\u0303nnistatud, et saan niivo\u0303rd imelise loomaga oma elu jagada.\u201d Kui sportlaselt uuriti, et mis tunne on olla Fuchsiga koos poodiumil, so\u0303nas ta, et too on talle kui vend. \u201cMe treenime koos, oleme naabrid ja ra\u0308a\u0308gime igapa\u0308evaselt. Nad (Perekond Fuchs) on justkui mu teine pere ja nemad kohtlevad mind kui oma kolmandat poega, seega palju erilsemaks see minna ei saakski.\u201d"}, {"text_idx": "#000016", "text": "Ra\u0308a\u0308kides vo\u0303istluste formaadist u\u0308ldiselt, usub Guerdat, et kuigi nelja parima hobuste vahetusega so\u0303it oleks antud juhul tore olnud, vo\u0303itis siiski parim paar ning kogu sport po\u0303hinebki hobuse ja ratsaniku partnerlusel. Ku\u0308simusele, et kas Maailmama\u0308ngud peaksid samas formaadis (8 ala ko\u0303ik koos) ja\u0308tkuma, vastas sportlane ja\u0308rgnevalt: \u201cKorraldajatel on niivo\u0303rd raske ko\u0303ige puhul naelapea pihta tabada. Leian, et ainult Aachen on selleks vo\u0303imeline. Minu arvates ei pea ko\u0303ik alad toimuma samal ajal samas kohas, vaid oluline on ausus korraldajate suhtes, et me ei hirmutaks vo\u0303i isegi kaotaks neid. WEGi la\u0308biviimiseks pole ja\u0308rjekorda soovijatest, nii et vo\u0303ibolla on parem jagada alad a\u0308ra kolme vo\u0303i nelja eestvedaja vahel, kes keskenduvad u\u0308hele vo\u0303i kahele alale, et need oleks korraldatud parimal vo\u0303imalikul moel, mitte ko\u0303ik keskpa\u0308raselt.\u201d"}, {"text_idx": "#000019", "text": "So...anyone\u2019s heart rate still ROCKETING after that? \u2764\ufe0f \ud83d\ude80As another immense and gripping round of FEI Jumping competition comes to an end, Simone Blum \ud83c\udde9\ud83c\uddea emerges victorious in the Final. The Tryon2018 crowd were sent into rapture having witnessed an outstanding performance, which saw her take home her second medal this week \ud83e\udd47A HUGE congratulations to Simone \u2013 your Individual Jumping CHAMPION of 2018 \ud83d\udc78 \ud83d\udc4f \ud83c\udf89"}]